Білім беру ұйымдары директорларын қызметке тағайындаудың жаңа жүйесі енгізіледі
DATE: 12:19, 19 Тамыз 2021 | GMT +5
TITLE: Білім беру ұйымдары директорларын қызметке тағайындаудың жаңа жүйесі енгізіледі
URL: https://kaz.inform.kz/news/bilim-beru-uyymdary-direktorlaryn-kyzmetke-tagayyndaudyn-zhana-zhuyesi-engiziledi_a3825826/
META: DATE: 12:19, 19 Тамыз 2021 | GMT +5
TOTAL WORDS: 117
AUTHOR(S):
TEXT: Бұл туралы «Білім және ғылым – елдің тұрақты дамуының кепілі» тақырыбындағы педагогтердің Республикалық тамыз конференциясының пленарлық сессиясында ҚР Білім және ғылым министрі Асхат Аймағамбетов мәлім етті, деп хабарлайды ҚазАқпарат тілшісі. «2021 жылдың қыркүйегінен білім беру ұйымдары директорларын қызметке тағайындаудың жаңа жүйесі енгізіледі. Бұл өз кезегінде балалар үйлеріне, мектептер мен колледждерге қатысты. Осыған қатысты көптеген сұрақтар болған еді. Ұйым жетекшісі бір орында 25-30 жыл қатарынан қызмет ететін оқиғалар кездесіп жатады. Дегенмен олардың жұмысынан нәтиже болмайтын жағдайлар да байқалып отыр. Сондықтан тағайындаудың жаңа жүйесі ең маңызды сұрақтарға жауап береді деп ойлаймын», - деді Асхат Аймағамбетов. Бұдан бұрын хабарланғандай, биыл педагогтардың құқықтарын бұзу туралы жүзден астам өтініш қаралды. 2022 жылдың қаңтарында балабақша мен мектеп, колледж педагогтарының жалақысы 25 пайызға өседі
